Domino, Edwino et uxore sua Eldeboreh et infantibus meis his nominibus Christiano et Alexane. Igitur ego, in Dei nomine, Arradus vobis dono res meas que sunt site in pago Matisconense, in agro Uriniacense, in ipsa villa Uriniaco, et in villa Buscido. Inprimis in villa Uriniaco curtilum cum supraposito, et vinea cum arboribus, et exio et regressio, qui terminat a mane via publica, a medio die terra Hebreorum, a sero terra Ademaro, a circio terra Frotgerio presbitero. Infra istas terminationes, totum ad integrum et alias res que ad ipsum curtilum aspiciunt vel aspicere videntur, in ipso visus sum habere aut possidere, tam de hereditate quam de conquisito; hec sunt curtiferus cum edificiis, vineis, campis, pratis, silvis, pomis, pascuis, aquis aquarumque decursibus, omnia et ex omnibus totum ad integrum vobis dono. Et in villa Busciaco, curtilo cum vinea insimul tenente qui terminat a mane via publica, a medio die terra Aldoni et Adalbert, a sero terra Aldoni et Hebreorum, a circio terra Sancti Johannis et Aldoni, et exio communale. Infra istas terminationes, ipsum curtilum cum vinea totum ad integrum, et alias res que ad ipsum curtilum aspiciunt et quicquid in ipsa villa visus sum habere; hec sunt curtiferis, campis, pomis, pascuis, totum ad integrum vobis donamus, eo tenore ut dum vivimus usum et fructum habeamus, et post meum decessum vobis perveniat, et post decessum Eldeboreh ad infantes nostros, his nominibus, Christiano et Decetane perveniat, et in servado V fabrilia.